'n Eietydse portret van Vivaldi
Geboortenaam Antonio Lucio Vivaldi
Alias Il Prete Rosso
Geboorte 4 Maart 1678
Afsterwe 28 Julie 1741
Beroep(e) Komponis en violis
Antonio Lucio Vivaldi (1678-1741) was 'n Venesiese komponis in die Barok-era.
Vivaldi is op 4 Maart 1678 in die Republiek van Venesië (vandag Italië) gebore. Sy pa was Giovanni Battista; oorspronklik 'n haarkapper wat later 'n professionele violis geword het en sy seun dan ook geleer speel het. Die twee sou later saam deur Venesië toer. Vivaldi het ook gelei aan wat genoem “borsverstuiwing” is, wat asma kon wees, maar dit het hom nie verhoed om te leer viool speel nie. Hy het gekomponeer en deelgeneem aan voorgeskrewe musiekaktiwiteite. Op ouderdom vyftien het hy begin studeer as 'n priester op 'n wens van sy moeder. In 1703, op die ouderdom van 25, is hy georden en is gou die bynaam “Il Prete Rosso” (“die rooi priester”) gegee, waarskynlik as gevolg van sy rooi hare.
Komposisies deur Vivaldi
Lente (eerste beweging)
Somer (eerste beweging)
Herfs (eerste beweging)
Winter (eerste beweging)
Nie lank daarna nie, in 1704, is hy verskoon om nagmaal te vier as gevolg van sy gesondheid. Laat 1706 het hy homself onttrek van die kerk en 'n hoof van die weeshuis Ospedale della Pietà vir meisies in Venesië geword. Die meisies het 'n musikale opleiding ontvang en die talentvolste het aangebly om deel te neem aan Ospedale se bekende orkes en koor.
Kort na sy aanstelling as hoof het die weeskinders waardering en aansien oorsee begin geniet. Vivaldi het vir hulle verskeie concerto's en ander gewyde musiek geskryf. In 1705 is sy eerste versameling werke gepubliseer waarna daar ander gevolg het. By die weeshuis het hy verskeie pligte nagekom en dit slegs onderbreek vir verskeie reise.
Ontsluit van "https://af.wikipedia.org/w/index.php?title=Antonio_Vivaldi&oldid=1886342"
Last edited on 16 Januarie 2019, at 09:10